માણસ બીજાને ધન આપે છે એ પ્રેમની શરુઆત છે, મન આપે એટલે કે બીજાની સમસ્યા ઉકેલવામાં રસ લે એ પ્રેમની વૃદ્ધિ છે. પરંતુ માણસ બીજાને તન આપે એટલે કે મુશ્કેલી દૂર કરવા કામે લાગે એ પ્રેમની તીવ્રતા છે. મજૂર બહેન એટલે કે એક મા અને એના પુત્રનું મિલન કરાવી આપવામાં આપ તનથી જોડાયા ત્યારે આપે શું કર્યું ખબર છે? ગરીબ-ધનિક, ભણેલા-અભણ, ગામડીયા-શહેરી, સભ્ય-અસભ્ય, ઉચ્ચ-નીચ જેવા સામાજિક ભેદભાવો મીટાવી દીધા. દેવોએ આકાશમાંથી આપના પર પુષ્પવર્ષા કરી હશે. તે સમયે આપના હૃદયમાં બિરાજેલો ભગવાન અત્યંત ખુશ થયો હશે, ખરું ને! એક કપ આઈસક્રીમ ખાઈએ તો એક વાર આનંદ મળે. પરંતુ આ ઘટનાને આપ જેટલી વાર યાદ કરશો તેટલી વાર આનંદ આપશે. આપે મને જીતી લીધો.